Source: http://docplayer.fi/1207654-Pyorailyn-liikennesaannot-muutamissa-euroopan-maissa-selvitys-nykytilasta.html
Timestamp: 2017-09-20 17:01:25+00:00
Document Index: 21785880

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Pyöräilyn liikennesäännöt muutamissa Euroopan maissa. Selvitys nykytilasta - PDF
Pyöräilyn liikennesäännöt muutamissa Euroopan maissa. Selvitys nykytilasta
Download "Pyöräilyn liikennesäännöt muutamissa Euroopan maissa. Selvitys nykytilasta"
1 Pyöräilyn liikennesäännöt muutamissa Euroopan maissa Selvitys nykytilasta Julkaisuja 20/2013
3 Julkaisun päivämäärä Julkaisun nimi Pyöräilyn liikennesäännöt muutamissa Euroopan maissa. Selvitys nykytilasta Tekijät Rantala, A. (WSP Finland Oy), Sipilä, P., Kärkinen, T. (WSP Finland Oy) Toimeksiantaja ja asettamispäivämäärä Liikenne- ja viestintäministeriö Julkaisusarjan nimi ja numero Liikenne- ja viestintäministeriön julkaisuja 20/2013 ISSN (verkkojulkaisu) ISBN (verkkojulkaisu) URN HARE-numero Asiasanat pyöräily, lainsäädäntö, laki, selvitys, liikennesäännöt Yhteyshenkilö Mikko Karhunen, liikenne- ja viestintäministeriö Muut tiedot Tiivistelmä Tässä selvityksessä on kerätty tietoja kuuden Euroopan maan pyöräilyyn liittyvistä liikennesäännöistä. Maat ovat Ruotsi, Norja, Tanska, Saksa, Itävalta ja Hollanti. Selvitettävät teemat perustuivat vuonna 2012 julkaistussa kävely ja pyöräilyn valtakunnallisessa toimenpidesuunnitelmassa esitettyyn toimenpide-ehdotukseen. Keskeisimmät selvitettävät teemat olivat kaksisuuntaisen pyöräilyn salliminen yksisuuntaisella kadulla, pyöräkatu, pyörätiemerkin velvoittavuus sekä pyöräilyä koskevat väistämissäännöt. Vastasuuntaan pyöräily yksisuuntaisilla kaduilla on kaikissa muissa tarkastelumaissa paitsi Suomessa jollain tavalla mahdollista. Pyöräkatuja, joilla pyöräliikenne on priorisoitu, on useissa maissa mahdollista rakentaa. Muissa maissa on käytössä myös ei-velvoittavia pyöräteitä, toisin kuin Suomessa. Väistämissääntöjen yksityiskohdat taas vaihtelevat paljonkin tarkastelumaissa. Pyöräilyn määrä ja rooli kulkumuotona vaihtelevat maittain hyvin paljon. Samoin vaihtelevat myös pyöräilyä koskevat liikennesäännöt, vaikka Wienin tieliikennesopimus ja Wienin liikennemerkkisopimus ovat voimassa kaikissa selvityksen piirissä olleissa maissa. Eniten vaihtelevat kuitenkin liikennejärjestelyjen toteuttamista määrittävät suunnitteluohjeet. Tämä on hyvin merkityksellistä, koska suunnitteluohjeet lopulta määrittävät, millainen pyöräilyn liikenneympäristö on. Myös liikennemerkkien käytössä ja soveltamisessa on vaihtelua maittain. Joissakin tapauksissa käytännön liikennejärjestelyt eivät täysin vastaa maan omia säädöksiä.
4 Publikationsdatum Publikation Trafikregler för cykeltrafik i några europeiska länder. Utredning om nuläget Författare Rantala, A. (WSP Finland Oy), Sipilä, P., Kärkinen, T. (WSP Finland Oy) Tillsatt av och datum Kommunikationsministeriet Publikationsseriens namn och nummer Kommunikationsministeriets publikationer 20/2013 ISSN (webbpublikation) ISBN (webbpublikation) URN HARE-nummer Ämnesord cykeltrafik, lagstiftning, lag, utredning, trafikregler Kontaktperson Mikko Karhunen, kommunikationsministeriet Rapportens språk finska Övriga uppgifter Sammandrag I denna rapport samlades information om cykelrelaterade trafikregler från sex länder i Europa. De undersökta länderna var Sverige, Norge, Danmark, Tyskland, Österrike och Nederländerna. Bakom teman som tas fram ligger den år 2012 publicerade nationella åtgärdsplanen för gång och cykling. De mest centrala teman som utredades är tillåtelse att cykla mot enkelriktat, cykelgata, plikten att använda cykelbanan om sådan finns intill körbanan, och väjningsreglerna gentemot cyklande. Cykling mot enkelriktat är på något sätt möjligt i alla länder som undersökts för rapporten, förutom i Finland. Cykelgator där cyklisterna prioriteras är genomförbara i många länder. I samtliga av de undersökta länderna finns det också frivilliga cykelbanor, dvs. valfrihet att cykla på körbanan istället för cykelbanan, men inte i Finland. Väjningsreglerna varierar även mycket i detaljer mellan länderna. Populariteten av cykling och dess status som färdmedel skiljer sig betydligt mellan länderna. Likaså finns det skillnader i trafikregler för cykeltrafik, även om Wienkonventionen om vägtrafik och Wienkonventionen om vägmärken och signaler är giltig i alla länder som ingått i rapporten. Mest variation finns det ändå i planeringsanvisningar som i slutändan definierar hur trafikmiljön ska se ut för cyklister, och är därför väldigt relevanta. Också användning och tilllämpning av trafikmärken varierar. I vissa fall motsvarar de praktiska trafikarrangemangen inte fullständigt landets egen gällande lagstiftning.
5 Date 10 June 2013 Title of publication Cycling-related traffic rules in some European countries. Report on the present state Author(s) Rantala, A. (WSP Finland Oy), Sipilä, P., Kärkinen, T. (WSP Finland Oy) Commissioned by, date Ministry of Transport and Communications December 11, 2012 Publication series and number Publications of the Ministry of Transport and Communications 20/2013 ISSN (online) ISBN (online) URN Reference number Keywords cycling, legislation, law, report, traffic rules Contact person Mikko Karhunen, Ministry of Transport and Communications Language of the report Finnish Other information Abstract For this report information was collected about cycling-related legislation and traffic rules in six European countries. The countries were Sweden, Norway, Denmark, Germany, Austria and the Netherlands. The studied themes were based on a measure proposed in the Finnish national action plan for walking and cycling, which was published in The main themes were allowing two-way cycling on one-way streets, bicycle street, compulsory use of cycle tracks and yielding rules concerning cycling. Two-way cycling on one-way streets is in some way allowed in all studied countries except Finland. In many countries it is possible to build bicycle streets, where bicycle traffic is prioritized. Other countries also have non-compulsory cycle tracks, unlike Finland. Yielding rules vary between the considered countries. The amount of cycling and the role of cycling as a mode of transport vary considerably from country to country. Similarly, the traffic rules concerning cycling vary, even though the Vienna Convention on Road Traffic and the Convention on Road Signs and Signals are in force in all the countries considered for the report. Also the guidelines which determine the implementation of the traffic environment vary. This is very relevant, because in the end the design guidelines determine what the cycling environment is like. There is also variation in the use of traffic signs from country to country. In some cases, the traffic arrangements are not fully compatible with the legislation of the country in question.
6 1 Sisällysluettelo Esipuhe Johdanto Selvityksen laatimisesta Taustatietoja kohdemaista Yleistä Lainsäädännön ajankohtaiset muutokset Onnettomuudet Pyöräilyn kulkutapaosuudet Selvityksen keskeiset tulokset Pyöräilyä koskevat väistämissäännöt Kaksisuuntaisen pyöräilyn salliminen yksisuuntaisella kadulla Pyöräkatu Pyörätiemerkin velvoittavuus vs. ei-velvoittavuus Ankara vastuu (strict liability) Pyörätien jatkeen tiemerkinnän merkitsemiskäytännöt suhteessa eri osapuolten väistämisvelvollisuuteen Saako pyöräilijä ylittää ajoradan suojatiellä, jos jatketta ei ole merkitty Pyöräsymbolin (tiemerkintä) käyttö muuten kuin määräävänä Nopeusrajoitus pyörätiellä Mopon paikka Pyöräliikennettä ohjaavien tiemerkintäsymbolien käyttö Maksiminopeusrajoitus suojatien kohdallaa Kypäränkäyttövelvollisuus LIITE - ALKUKIELISET TEKSTIT Yleistä Kansainvälisiä sopimuksia ja suosituksia Suomi Ahvenanmaa Ruotsi Tanska Norja Saksa Itävalta Hollanti Belgia Lähdeluettelo... 83
7 2 Esipuhe Keväällä 2012 julkaistussa kävelyn ja pyöräilyn valtakunnallisessa toimenpidesuunnitelmassa esitettiin yhtenä toimenpiteenä seuraavaa: "Laaditaan selvitys liikenteen ohjauksen keinoista, liikennesääntöjä koskevasta valistuksesta ja liikennesääntöjen tulkinnan tai itse säännösten kehittämistarpeista, joita tarvitaan tukemaan pyöräilyä omana liikennemuotonaan ja ajoneuvoliikenteen osana. Selvityksessä kartoitetaan nykytila perustuen tutkimustietoon sekä suomalaisiin ja ulkomaisiin kokemuksiin. Selvityksen perusteella käynnistetään tarvittavat lainsäädännön muutostyöt." Tämän selvityksen tavoiteena oli tuottaa ajantasaista tietoa pyöräilyyn liittyvien liikennesääntöjen nykytilasta muutamissa Euroopan maissa. Selvitys on yhtenä taustaraporttina 2013 alkavalle tieliikennelain kokonaisuudistukselle. Työtä ohjasi projektiryhmä, johon kuuluivat Mikko Karhunen liikenne- ja viestintäministeriöstä, Tytti Viinikainen Liikennevirastosta, Matti Hirvonen Pyöräilykuntien verkosto ry:stä sekä Lena von Knorring Liikenneturvasta. Selvityksen toteuttamisesta vastasivat Petri Sipilä Helsingin Polkupyöräilijät ry:stä sekä Annika Rantala ja Timo Kärkinen WSP Finland Oy:stä. Helsingissä Liikenne- ja viestintäministeriö Mikko Karhunen Yli-insinööri
8 3 1. Johdanto Selvitys pyöräilyyn liittyvien liikennesääntöjen nykytilasta muutamissa Euroopan maissa käynnistettiin loppusyksystä Työssä tarkasteltavia teemoja olivat: Pyöräilyä koskevat väistämissäännöt Kaksisuuntaisen pyöräilyn salliminen yksisuuntaisella kadulla hiljaisen nopeusrajoituksen alueilla Pyöräkadut Pyörätiemerkin velvoittavuus vs. ei-velvoittavuus Ankara vastuu (strict liability) moottoriajoneuvon ja polkupyörän välisissä onnettomuuksissa Pyörätien jatkeen merkitsemiskäytännöt suhteessa eri osapuolten väistämisvelvollisuuteen Pyöräsymbolin käyttö muuten kuin määräävänä (nk. non obligatory cycle lanes) Nopeusrajoitus pyörätiellä Mopon paikka: sallitaanko pyörätiellä ja pyöräkaistalla ns. pienitehoiset (max 25 km/h) mopot Saako pyöräilijä ylittää ajoradan suojatiellä jos jatketta ei ole merkitty Ohjaavien symbolien (nuolimaalaukset tms.) käyttö pyöräteillä Maksiminopeusrajoitus, jolla alueella suojatie voidaan rakentaa Kypäränkäyttövelvollisuus Kustakin teemasta pyrittiin selvittämään nykytilanne vertailumaissa. Lainsäädännön lisäksi pyrittiin mahdollisuuksien mukaan selvittämään myös laajempi konteksti, eli asetukset sekä jonkin verran myös tietoa eri lainsäädäntöratkaisuihin liittyvistä infrastruktuurikäytännöistä. Vertailun taustaksi kerättiin saatavilla olevia tietoja onnettomuusmääristä, kulkumuotojakaumasta ja liikennesuoritteesta. Tätä aihepiiriä on selvitetty aiemminkin, mutta eri lähteissä on paljon ristiriitaista tietoa vertailumaiden tilanteesta lainsäädännön suhteen. Lakeja myös päivitetään, jolloin aikaisemmat selvitykset vanhenevat. Selvitys rajautui liikennesääntöihin, niiden tulkintaan ja vaikutuksiin, liikenteen ohjauksen keinoja tai liikennesääntöjä koskevaa valistusta ei tässä selvityksessä käsitelty. Tarkasteltavia maita olivat Ruotsi, Norja, Tanska, Saksa, Itävalta ja Hollanti, sekä joidenkin yksittäisten aiheiden kohdalla Belgia. Lisäksi on syytä huomata, että Ahvenanmaalla on oma tieliikennelaki, joka joiltakin osin poikkeaa Suomen tieliikennelaista.
9 4 2. Selvityksen laatimisesta Selvitysprosessi oli kaksivaiheinen. Aluksi selvitettiin mitä tietoja tarkasteltavien maiden pyöräilyä koskevasta lainsäädännöstä on saatavissa internetin kautta sekä muista tietolähteistä, kuten tuoreista raporteista ja selvityksistä. Tieliikennelaki löytyy internetistä pääosin kaikista selvityksen piiriin kuuluneista maista. Ongelman muodostaa se, että laki on useimmiten varsin lyhyt ja tärkeitä tätä aihepiiriä koskevia määräyksiä on lain alapuolella olevissa asetuksissa, säädöksissä ja ohjeissa, joiden keskinäinen hierarkia ei selviä kovin helposti. Lisäksi järjestelmä vaihtelee maasta toiseen. Verkosta kerättyjen tietojen oikeellisuuden tarkistamista sekä puuttuvien tietojen täydentämistä varten oltiin sähköpostitse yhteydessä julkishallinnon eri tahoja edustaneisiin henkilöihin kaikissa selvityksen piiriin kuuluvissa maissa. Edellisten lisäksi oltiin yhteydessä useisiin pyöräilyä edustaviin tahoihin, mm. Helsingin Polkupyöräilijät ry, European Cycling Federation (ECF) ja eri maiden kansalliset pyöräilijäjärjestöt. Työn aikana järjestettiin neljä kokousta, joissa käytiin läpi kerättyjä tietoja ja täsmennettiin niiden pohjalta tarkemmin vielä tarvittavia tietoja. Lainsäädäntö ja käytännön suunnittelu ovat sidoksissa toisiinsa monella tavalla. Keskeistä käytännön kannalta on se, että viimekädessä suunnitteluohjeet määrittävät, millainen pyöräilyn liikenneympäristö on. Laissa ja asetuksissa saattaa olla esitettynä tilanteita, joita ei käytännössä esiinny, koska käytännössä järjestelyt on hoidettu systemaattisesti toisella tavalla. Suunnitteluohjeiden löytäminen on haastava tehtävä, koska yleensä lainsäädäntöä käsitteleviltä sivustoilta ei ole linkkejä mahdollisesti useilla eri tahoilla oleviin ohjeisiin. Ohjeiden sitovuudesta ei synny selkeää kuvaa. Lisäksi useissa maissa suunnitteluohjeet ovat maksullisia. Näistä syistä, ja koska työssä oli tavoitteena nimenomaan lainsäädännön selvittäminen, suunnitteluohjeita ei systemaattisesti käyty läpi, vaan niistä on mukana ainoastaan esimerkkejä. Liikennesäännöt muodostavat liikennekulttuurin perustan. Kuitenkin lain tulkinta viime kädessä määrittää oikeina pidetyt toimintatavat. Tässä selvityksessä ei ole ollut resursseja perehtyä syvällisemmin eri maiden oikeuskäytäntöihin. Koska työssä on keskitytty lainsäädäntöön, on selvitystä luettaessa syytä muistaa seuraavat asiat: Muiden maiden lainsäädäntöä ei aina voi suoraan verrata Suomeen, koska osa käytännön ratkaisuista on hyvin erityyppisiä. Joissakin tapauksissa käytännön liikennejärjestelyt eivät täysin vastaa maan omia säädöksiä. Lainsäädännön ja suunnitteluratkaisujen pitäisi tukea toisiaan - hyvät suunnittelukäytännöt mahdollistetaan sopivalla lainsäädännöllä, ja suunnitteluratkaisut ovat sellaisia, että järkevintä reittiä ajava pyöräilijä ei riko lakia. Kun Suomessa pohditaan raportin teemoja, voidaan ottaa oppia muista maista, mutta ratkaisut pitää kuitenkin sovittaa siihen, millaista Suomen pyöräilyinfrastruktuuri on nyt ja millaista sen halutaan olevan tulevaisuudessa.
10 5 Lukuohje: Luvussa 4 on kuvattu tulokset kunkin maan osalta. Liitteessä on esitetty alkuperäiset säädöstekstit ja mahdolliset muut alkukieliset tekstit, sekä linkit niiden lähteisiin internetissä, mikäli mahdollista. Muita huomioita: Jos lähdettä ei ole erikseen mainittu, vaan puhutaan säännöksistä tai suunnitteluohjeista, ne löytyvät liitteestä kyseisen maan kohdalta. Liikennesäännöillä / tieliikennelailla tarkoitetaan tässä selvityksessä kunkin maan lain ja asetuksen tasoisia säännöksiä. Eri maiden lainsäädäntöjärjestelmät vaihtelevat, eikä niihin ole tämän työn yhteydessä tarkemmin perehdytty. Liikennemerkeistä on käytetty niiden suomenkielisiä nimiä kaikkien maiden tekstien kohdalla. Kuitenkin liikennemerkkien nimet ja kuvaukset vaihtelevat hieman maittain, joten jos asialla on syvempää merkitystä, kannattaa merkin nimi ja kuvaus tarkistaa ko. maan lainsäädännöstä. Liitteessä on kunkin maan kohdalla kerrottu, mistä liikennemerkit löytyvät. Selvityksessä liikenneympyrä tarkoittaa samaa kuin kiertoliittymä. Tekijät eivät ota vastuuta käännösten täsmällisestä oikeellisuudesta.
11 6 3. Taustatietoja kohdemaista 3.1 Yleistä Lainsäädäntövertailun taustaksi kerättiin tietoa kohdemaiden pyöräilyonnettomuuksista, kulkumuotojakaumasta ja pyöräilyn suoritteista. Onnettomuuksista otettiin mukaan vain kuolemaan johtaneet onnettomuudet, koska etenkin pyöräilijöiden loukkaantumisiin johtaneista onnettomuuksista vain osa raportoidaan niin, että ne tulevat mukaan tilastoihin 1. Tilastoitua onnettomuuksien määrää ei siten voi pitää kovinkaan hyvänä indikaattorina siitä, kuinka hyvä lainsäädäntö on pyöräilyn näkökulmasta. Loukkaantumisten ja läheltä piti -tilanteiden määrä kertoo infrastruktuurin ja suunnittelukäytäntöjen toimivuudesta. Se on kuitenkin käytännössä hankala mitata, eikä välttämättä toimisi maanlaajuisena mittarina. Tietoa pyöräilyn kulkumuoto-osuuksista haettiin kansallisista henkilöliikennetutkimuksista. Myös pyöräilysuoritteet olisivat kiinnostava taustatieto, mutta niitä on vaikea vertailla, koska ne on eri maiden tutkimuksissa ilmoitettu eri tavoilla. 3.2 Lainsäädännön ajankohtaiset muutokset Saksan uusi StVO (Straßenverkehrs-Ordnung) astui voimaan a Itävallan StVO:n pyöräilyyn liittyvät uudistukset b voimaan o Pyöräkatu o Pihakatu o Ei-velvoittavat pyörätiemerkit o Kännykkäänpuhumiskielto ilman hands-free-laitetta pyörällä ajaessa Ruotsissa valmistui syksyllä 2012 selvitysmiehen ehdotus toimista pyöräilyn lisäämiseksi ja turvallisuuden parantamiseksi 2. Ruotsin tilannetta kannattaa seurata siltä osin, tuleeko ehdotuksista muutoksia lainsäädäntöön. 3.3 Onnettomuudet Onnettomuuksissa kuolleiden pyöräilijöiden määrä on vähentynyt merkittävästi kymmenen viime vuoden aikana EU:n alueella (20 maata, kuva 1). Pyöräilijöitä on noin 6-7 % kaikista tieliikenteessä kuolleista. Maittain onnettomuustilastoissa on satunnaisvaihtelua, koska kuolleiden pyöräilijöiden määrät ovat suhteellisen pieniä (kuva 2). Väestömäärään suhteutettuna Hollannissa kuolee tarkastelumaista eniten ja Norjassa vähiten pyöräilijöitä. Oikeamman kuvan tilanteesta kuitenkin saa, kun onnettomuudet suhteutetaan pyöräilysuoritteisiin (kuva 3): Tanskassa ja Hollannissa, joissa pyöräillään eniten, onnettoa Saksan pyöräliitto ADFC on tehnyt vertailuja eri StVO:n versioiden välillä pyöräilijöiden näkökulmasta, lisätietoja esim. ja b Handyverbot.html, ks. myös uusi StVO: pyöräkatu 53 ja 67, pihakatu 53 ja 76c, ei-velvoittavat pyörätiemerkit 53 ja kännykkä 68 (3)
12 7 muuksien määrä pyöräiltyjä kilometrejä kohti ei ole sen suurempi kuin muuallakaan. Onnettomuuksien määrä on sen sijaan suurin niissä maissa, joissa pyöräilymäärät ovat pienimpiä. Arviointia hankaloittaa se, että eri maiden pyöräilysuoritteiden mittaustavat eivät aina ole yhteneviä, eikä pyöräilysuoritteita seurata kaikissa maissa yhtä aktiivisesti. 3,4,5 Kuva 1. Onnettomuuksissa kuolleiden pyöräilijöiden määrä ja osuus EU-20amaissa c vuosina c EU-20a-maat: Belgia, Tšekki, Tanska, Irlanti, Espanja, Ranska, Italia, Hollanti, Itävalta, Puola, Portugali, Romania, Slovenia, Suomi, Ruotsi, Iso-Britannia, Saksa, Kreikka, Luxemburg ja Unkari
13 8 Kuva 2. Onnettomuuksissa kuolleiden pyöräilijöiden määrät tarkastelumaissa vuosina (Hollannin ja Ruotsin tiedot vuodelta 2010 puuttuvat), sekä pyöräilijöiden kuolemat asukaslukuun suhteutettuna (vuosien keskiarvo jaettuna vuoden 2008 asukasluvulla). 4 Kuva 3. Onnettomuuksissa kuolleiden pyöräilijöiden määrät pyöräilysuoritteeseen suhteutettuna, ja vuosittaiset pyöräilymäärät. NL/Hollanti ( ), GB/Iso-Britannia ( ), DK/Tanska ( ), NO*/Norja (2009, 13 vuotta täyttäneet), SE*/Ruotsi (2006), FI/Suomi (onnettomuudet , suorite ). Eri maiden pyöräilysuoritteiden mittaustavat eivät välttämättä ole täysin yhteismitallisia, joten tuloksia voidaan pitää suuntaa-antavina. 5
14 9 3.4 Pyöräilyn kulkutapaosuudet Pyöräilyn kulkutapaosuudet tarkastelumaissa on esitetty alla olevassa taulukossa. Luvut eivät ole suoraan vertailukelpoisia, mm. koska ne ovat eri vuosilta, tutkimukset on tehty eri tavoin ja niihin mukaan otetut ikäryhmät vaihtelevat. Lisäksi koko maan tulokset eivät kerro, kuinka suuri pyöräilyn kulkutapaosuus on siellä, missä pyöräilyn olosuhteisiin on panostettu, esimerkiksi tietyissä kaupungeissa. On kuitenkin selvää, että Tanska ja Hollanti erottuvat pyöräilymääriltään muista tarkastelumaista. Taulukko 1. Pyöräilyn kulkutapaosuus ja päivittäinen pyöräilysuorite henkilöä kohti tarkastelumaissa henkilöliikennetutkimusten mukaan. 6 pyöräilyn osuus matkoista pyöräilyn osuus kilometreistä pyöräilysuorite / hlö / päivä (km) Norja Tanska Ruotsi Saksa Hollanti Suomi Itävalta (arvio) 4 % 17 % 9 % 10 % 26 % 8 % 5-10 % - 4 % - 3 % 8 % 2 % - 0,6 1, ,49 0,73 -
15 10 4. Selvityksen keskeiset tulokset 4.1 Pyöräilyä koskevat väistämissäännöt Yleistä Wienin tieliikennesopimuksen mukaan polkupyörä on ajoneuvo, jolloin ajoradalla ajavaa polkupyöräilijää koskevat samat väistämissäännöt kuin moottoriajoneuvoja. Polkupyörää taluttavaa henkilöä taas koskevat samat säännöt kuin jalankulkijaa. Normaalisti väistetään oikealta tulevaa ajoneuvoa, ellei liikennevaloin tai liikennemerkein ole muuta osoitettu. Tieliikennesopimuksessa ei määritetä pyörätien ja ajoradan risteämiskohtien väistämissääntöjä, joissa on eroja eri maiden välillä. Pyörille tarkoitettuihin tienylityspaikkoihin (Suomessa pyörätien jatke) liittyviä väistämissääntöjä on kuvattu tarkemmin kohdassa Suomi Pyöräilyyn liittyvät perusväistämissäännöt on kuvattu tieliikennelain 14 :ssä: Oikealta tulevaa ajoneuvoa on väistettävä. Risteyksessä kääntyvän ajoneuvon kuljettajan on väistettävä risteävää tietä ylittävää polkupyöräilijää, mopoilijaa ja jalankulkijaa. Samoin on kuljettajan, joka muualla kuin risteyksessä, aikoo poistua ajoradalta tai muuten ylittää sen, väistettävä tien reunaa käyttävää polkupyöräilijää, mopoilijaa ja jalankulkijaa. Vasemmalle kääntyvän kuljettajan on lisäksi väistettävä vastaan tulevaa liikennettä. Kuljettajan on kuitenkin aina väistettävä muuta liikennettä, jos hän on tulossa tielle pihakadulta, kävelykadulta, pihasta, pysäköintipaikalta, huoltoasemalta tai muulta vastaavalta alueelta taikka polulta, tilustieltä tai muulta vähäiseltä tieltä tai moottorikelkkailureitiltä. Polkupyöräilijän tai mopoilijan on kuitenkin, jollei edellisistä momenteista muuta johdu, tullessaan pyörätieltä ajoradalle väistettävä muuta liikennettä. Raitiovaunulle on tienkäyttäjän risteyksessä, 1 ja 2 momentin säännöksistä huolimatta, annettava esteetön kulku. Liikenneympyrästä poistuva ajoneuvo väistää pyörätiellä ajavaa pyöräilijää, koska se on kääntyvä ajoneuvo, jonka on väistettävä risteävää tietä ylittävää pyöräilijää. TLL 30 :ssä on lisäksi määrätty varovaisuusvelvollisuus kevyttä liikennettä kohtaan: Ajoneuvon kuljettajan on kohdatessaan tai ohittaessaan jalankulkijan, polkupyöräilijän tai mopoilijan annettava tälle ajoneuvon koko ja nopeus huomioon ottaen turvallinen tila tiellä. Kuljettajan suojatiesääntö (TLL 32 ) taas velvoittaa suojatietä lähestyvän ajoneuvon kuljettajan on ajamaan sellaisella nopeudella, että hän voi tarvittaessa pysäyttää ennen suojatietä. TLL 3 :n nojalla tienkäyttäjän on noudatettava olosuhteiden edellyttämää huolellisuutta ja varovaisuutta vaaran ja vahingon välttämiseksi. Näiden perusteella autoilijalla on varovaisuusvelvoite myös pyörätien jatkeella olevaa pyöräilijää kohtaan.
16 11 Pyöräilyn osalta jää joitakin epäselviä tilanteita. Kuka väistää esimerkiksi pyörätien ja vähäisen tien risteyksessä? Kääntyvän autoilijan puolestaan on vaikea hahmottaa väistämisvelvollisuuttaan, jos tiehen kuuluva samansuuntainen pyörätie on etäällä ajoradasta Ruotsi Perusväistämissäännöt: Trafikförordning, kap 3 / 18, Oikealta tulevaa ajoneuvoa on väistettävä (kap 3 / 18 ). Vähäiseltä tieltä tai kiinteistöltä tulevien on väistettävä (3 kap / 21 ). Pyörätieltä ajoradalle tulevan pitää väistää sillä kulkevia ajoneuvoja (3 kap / 21 ), mutta ajoneuvon kuljettajalla on varovaisuusvelvollisuus pyörätien jatkeella kulkevia kohtaan (3 kap / 61 ). Kääntymiseen ja pyörätien jatkeeseen (cykelöverfart) liittyvät säännöt: Trafikförordning, kap 3 / 60-62, kap 6 / 6 Ajoneuvon kuljettajan, joka poistuu liikenneympyrästä tai muuten on kääntynyt risteyksessä, pitää ajaa hiljaisella nopeudella, jotta hän ei aiheuta vaaraa pyörätien jatkeella oleville tai sille menossa oleville pyöräilijöille, ja hänen on annettava näille esteetön kulku (3 kap / 61 ). Pyörätien jatkeelle ajavan pyöräilijän on huomioitava lähestyvät ajoneuvot, ja tien saa ylittää vain kun se ei aiheuta vaaraa (6 kap / 6 ). Kääntyvällä autoilijalla ei siis ole yksipuolista väistämisvelvollisuutta pyöräilijää kohtaan, koska myös pyörätieltä tulevalla on lain mukaan väistämisvelvollisuus. (Ks. myös kohta 4.6.) Tanska Perusväistämissäännöt: Færdselsloven 26 Oikealta tulevaa ajoneuvoa on väistettävä (stk. 4). Vähäiseltä tieltä tai kiinteistöltä tulevien on väistettävä (stk. 3). Pyörätieltä ajoradalle tulevan pitää väistää (stk. 3). Kääntyvän ajoneuvon kuljettajan tulee antaa esteetön kulku suoraan ajaville, myös ajoradan viereisillä pyöräteillä kulkeville pyöräilijöille (stk. 6) Norja Perusväistämissäännöt: Forskrift om kjørende og gående trafikk (trafikkregler) 7 Oikealta tulevaa ajoneuvoa on väistettävä (7 2.) Kääntyvä ajoneuvo väistää suoraan kulkevia jalankulkijoita ja pyöräilijöitä (7 3.). [Tämän on tulkittu koskevan tilanteita, jossa jalankulkijat ja pyöräilijät kulkevat ajoradalla tai pientareella, eikä esim. pyörätiellä 7, ks. kohta 7 4.] Pyörätieltä, jalkakäytävältä tai kävelytieltä tuleva pyöräilijä on väistämisvelvollinen aikoessaan ylittää yleiselle liikenteelle tarkoitetun tien, ellei muuta ole esimerkiksi liikennemerkein osoitettu (7 4.). Vähäiseltä tieltä tai kiinteistöltä tulevien on väistettävä (7 4.) Saksa Perusväistämissäännöt: Straßenverkehrs-Ordnung (StVO) 2013, 8, 9 ja 10 Oikealta tulevalla on etuajo-oikeus ( 8 (1)) Metsä- tai peltotieltä tuleva väistää ( 8 (1) 2.), ja kiinteistöltä tai vähäiseltä tieltä tuleva väistää ( 10)
17 12 Kääntyvän on väistettävä vastaantulevia ajoneuvoja, sekä samaan suuntaan kulkevaa raideliikennettä ja polkupyöriä, kun ne kulkevat ajoradalla tai sen vieressä. ( 9. (3)) Polkupyörälle ei ole erityisiä sääntöjä. Päätien vieressä kulkevaa pyörätietä koskevat samat väistämissäännöt kuin päätietä. Väistämisvelvollisuutta ei määritellä ajoneuvon tyypin vaan risteävien teiden tyypin perusteella. Esimerkiksi isomman ja pienemmän tien risteyksessä väistämisvelvollisuus osoitetaan yleensä liikennemerkein Itävalta Perusväistämissäännöt: Straßenverkehrs-Ordnung (StVO), 19 Oikealta tulevalla on etuajo-oikeus ( 19 (1)). Suoraan ajavilla ja oikealle kääntyvillä on etuajo-oikeus vastaantuleviin, vasemmalle kääntyviin ajoneuvoihin nähden ( 19 (5)). Vähäiseltä tieltä tai kiinteistöltä tulevien on väistettävä ( 19 (6)). Pyörätieltä (tai muulta pyörille tarkoitetulta tien osalta) tuleva väistää ( 19 (6a)) Pyörätien jatkeeseen (Radfahrerüberfahrt) liittyvä sääntö: StVO 9 Ajoneuvon kuljettajan on annettava pyöräilijäsuojatietä käyttävälle esteetön ja vaaraton ylitys. ( 9 (2)) Kääntyvään ajoneuvoon ja jalankulkijaan liittyvä sääntö (StVO 13): Tielle kääntyvän ajoneuvon on annettava jalankulkijalle, joka on jo astunut tielle, esteetön kulku tien yli ( 13 (4)) Hollanti Perusväistämissäännöt: Reglement verkeersregels en verkeerstekens (RVV), artikel 15 ja Risteyksissä oikealta tuleville on annettava etuajo-oikeus (artikel 15, 1.) Poikkeukset: päällystämättömältä tieltä tulevien on annettava etuajo-oikeus päällystetyllä tiellä oleville, ja raitiovaunulla on aina etuajo-oikeus (artikel 15, 2.) Kääntyvien on väistettävä vastaantulevaa liikennettä sekä liikennettä, joka kulkee samaa tietä suoraan kääntyvän ajoneuvon oikealla tai vasemmalla puolella (artikel 17, 1.). Erityisiä väistämissääntöjä polkupyöriä koskien ei ole. Suunnittelukäsikirjassa d todetaan, että oikeudellisesta näkökulmasta pyörätie on osa ajorataa, ja periaatteessa pyörätiehen sovelletaan samoja väistämissääntöjä kuin ajorataankin. d Desing manual for bicycle traffic, s. 195, ks. tarkemmin liitteen kohdasta Hollanti
18 Kaksisuuntaisen pyöräilyn salliminen yksisuuntaisella kadulla Suomi: Ruotsi: Tanska: Norja: Saksa: Itävalta: Hollanti: Ei mahdollista Ei säädöksissä, suunnitteluohjeissa pyöräkaista vastasuuntaan Mahdollista Mahdollista, ei vielä yleistä Mahdollista Mahdollista Mahdollista Yleistä Kaksisuuntaisen pyöräilyn salliminen kadulla, jolla on moottoriajoneuvoliikennettä vain yhteen suuntaan, voidaan toteuttaa kahdella eri tavalla: Tapa 1): Katu on moottoriajoneuvoliikenteelle yksisuuntainen, mutta sallitaan pyöräily vastasuuntaan. Yksisuuntaista katua koskevat säännöt ovat voimassa (mm. ryhmittymissäännöt, pysäköinti myös kadun vasemmalla puolella). Tähän voi liittyä pyöräkaistan merkitseminen vastasuuntaan, mutta ei välttämättä. Tapa 2): Säilytetään katu kaksisuuntaisena, mutta kielletään moottoriajoneuvoliikenne toiseen suuntaan. Pyörällä saa ajaa molempiin suuntiin. Yksisuuntaista katua koskevat säännöt eivät ole voimassa. Wienin liikennemerkkisopimus ja UNECEn suositukset Wienin liikennemerkkisopimuksessa ei ole erikseen mainintaa lisäkilven käyttämisestä kielletty ajosuunta -merkin C, 1 no entry kanssa. Liikennemerkin selitteessä kuitenkin todetaan, että merkkiä käytetään osoittamaan, että merkin sivuuttaminen on kielletty kaikilla ajoneuvoilla. Kun halutaan kieltää merkityn kohdan sivuttaminen vain tietyn tyyppisiltä ajoneuvoilta tai tienkäyttäjiltä, käytetään jotakin merkeistä C, 3 (polkupyörällä, linja-autolla, moottoripyörällä tms. ajo kielletty). e Yksisuuntaisen tien merkistä E, 3 one-way sopimuksessa todetaan, että sen voi pystyttää riippumatta siitä, onko kyseisen tien alkuun sijoitettu kielto- tai määräysmerkkejä. f e II. Descriptions 1. Prohibition and restriction of entry (a) Notification that entry is prohibited for all vehicles shall be given by sign C, 1, "NO ENTRY", of which there are two models: C, 1 a, and C, 1 b. (b) Notification that all vehicular traffic is prohibited in both directions shall be given by sign C, 2, "CLOSED TO ALL VEHICLES IN BOTH DIRECTIONS". (c) Notification that entry is prohibited for a certain category of vehicle or road-user only, shall be given by a sign bearing as a symbol the silhouette of the vehicles or road-users whose entry is prohibited. Sign C, 3 a ; C, 3 b ; C, 3 c ; C, 3 d ; C, 3 e ; C, 3 f ; C, 3 g ; C, 3 h ; C, 3 i ; C 3 j ; C, 3 k ; and C, 3 l shall have the following meanings [ ] f 3. "ONE-WAY" sign (a) Two different "ONE-WAY" signs may be set up where it is necessary to indicate a road or carriageway which is one-way: (i) Sign E, 3 a placed approximately perpendicular to the axis of the carriageway; its panel shall be square. (ii) Sign E, 3 b placed approximately parallel to the axis of the carriageway; its panel shall be an elongated rectangle the long side of which is horizontal. The words "one way" may be inscribed on the arrow of sign E, 3b in the national language or one of the national languages of the country concerned. (b) Signs E, 3 a and E, 3 b may be set up irrespective of whether prohibitory or mandatory signs are set up at the entrance to the road in question.
19 14 UNECEn suosituksissa g mainitaan kaksisuuntainen pyöräily yksisuuntaisella kadulla yhtenä keinona parantaa pyöräilijöiden olosuhteita. Kuva 4. Merkit C, 1 no entry ja C2 closed to all vehicles in both directions Suomi Suomessa on pohdittu, miten ryhmittymissäännöt toimivat, jos pyöräily vastasuuntaan yksisuuntaisella kadulla sallitaan. h Tässä työssä ei löydetty tietoa siitä, että ryhmittymiseen tai kääntymiseen liittyviä sääntöjä olisi tarkastelumaissa muutettu, kun pyöräily vastasuuntaan on sallittu. Tapa 1) Kaksisuuntaisen pyöräilyn salliminen yksisuuntaisella kadulla ei ole Suomessa mahdollista. Suomessa yksisuuntaisen kadun vastasuunta osoitetaan merkillä 331 kielletty ajosuunta jonka yhteydessä ei voi käyttää lisäkilpeä, jolla pyöräily sallittaisiin. Jos kaksisuuntainen pyöräily sallittaisiin, pitäisi selvittää ainakin seuraavia asioita: Ryhmittymiseen vasemmalle käännyttäessä: miten varmistetaan tila vastaantulevalle pyöräliikenteelle, kun vasemmalle kääntyvän ajoneuvon pitää ryhmittyä yksisuuntaisen ajoradan vasempaan reunaan Pysäköinti kadun vasemmalla puolella g UNECE, Consolidated Resolution on Road Traffic (R.E.1), Recommendations concerning bicycles - In Urban Areas: [ ] Besides cycle tracks and lanes, a range of facilities or arrangements could be put in place for cyclists, at relatively low cost, to meet this objective of peaceful coexistence, for example: (a) Contra flow arrangements in one-way streets with light local traffic; h Ryhmittymiseen liittyvää pohdintaa Ongelmana ovat lähinnä yksisuuntaiselta kadulta vasemmalle kääntyvät autot, jotka ryhmittyvät kadun vasempaan reunaan kääntymistä varten. Vastaantulevalle pyöräilijälle ei tällöin ole tilaa, ja tilanne on epäselvä. Ilmeisesti logiikka menee muissa maissa niin, että jos tilaa on riittävästi, merkitään yleensä vastasuuntaan pyöräkaista, jonka päälle ei saa ryhmittyä. Tällöin ryhmittyminen ei ole ongelma. Pyöräkaista, tai muu merkintä, jolla osoitetaan, että kohdasta kulkee pyöriä, voidaan merkitä myös vain lyhyelle matkalle heti risteyksen jälkeen (pyörän näkökulmasta), jolloin se poistaa ryhmittymisongelman, mutta ei vaadi tilaa muualla. Jos risteyksessä ei ole tilaa edes lyhyen pyöräkaistan tai muun merkinnän tekemiselle, onko siinä ylipäätään niin paljon tilaa, että vastaantuleva pyörä ollenkaan mahtuisi kääntyvästä autosta ohi? Tällöin pyörän on pakko väistää ja odottaa, että se mahtuu ajamaan kadulle, jolta auto on tulossa.
20 15 Tapa 2) Myöskään tapaa 2 ei ole mainittu tieliikennesäädöksissä ja ohjeissa, mutta sille ei ole lainsäädännöllistä estettä. Ainakin Helsingissä on toteutettu tavan 2 mukaisia ratkaisuja. Tällöin kadun toisessa päässä on liikennemerkki 312 moottorikäyttöisellä ajoneuvolla ajo kielletty, ja toisessa päässä voidaan varoittaa kaksisuuntaisesta pyöräliikenteestä merkillä 122 kaksisuuntainen liikenne ja siihen liitetyllä lisäkilvellä 843 polkupyörä (kuva 5). Kuva 5. Tieliikenneasetuksen merkit 312 moottorikäyttöisellä ajoneuvolla ajo kielletty, 122 kaksisuuntainen liikenne ja 834 polkupyörä Ruotsi Ratkaisua ei ole määritelty lainsäädännössä. Tapa 1) Ruotsissa asiaa on käsitelty kattavasti hallituksen asettaman selvitysmiehen vuonna 2012 valmistuneessa raportissa. Selvitysmiehen ja Transportstyrelsenin tämänhetkisen tulkinnan mukaan Wienin liikennemerkkisopimus ei mahdollista sitä, että kiellettyä ajosuuntaa tai yksisuuntaista katua tarkoittavaan merkkiin liitetään lisäkilpi, joka sallii pyöräilyn vastasuuntaan. 2 Sen sijaan Ruotsin suunnitteluohjeissa (Gcm-Handbok 2010) on kuvattu tavan 1 variaatio, jossa kaksisuuntainen pyöräily yksisuuntaisella kadulla on mahdollistettu tekemällä vastasuuntaan pyöräkaista (kuva 6). Pyöräkaista tehdään korotettuna tai erotetaan valkoisella yhtenäisellä viivalla. Jos käytetään viivaa, voidaan käyttää myös suojakorokkeita, jos tilaa on riittävästi, eivätkä korokkeet aiheuta ongelmia lumenpoistossa. Toisaalta tämäkään ratkaisu ei toimi kovin hyvin, jos on tarpeen sallia pysäköinti myös kadun vasemmalla puolella (autojen ajosuuntaan nähden). Liikennemerkkejä on Ruotsissa käytetty niin, että katu merkitään yksisuuntaiseksi normaaliin tapaan merkillä kielletty ajosuunta, ja vastasuuntainen pyörätie tai -kaista merkitään pyörätien merkillä (kuva 7). Ruotsissa pyörätie voidaan erottaa ajoradasta ainoastaan valkoisella viivalla, eikä sen tarvitse olla rakenteellisesti erotettu 9. Suunnitteluohjeissa esitetty ratkaisu on yleisesti käytössä.
Yhteenveto Tieliikennelain kokonaisuudistuksen ota kantaa -sivun tuloksista
Yhteenveto LVM/417/03/2013 1 (5) LPO/LTY Eeva Ovaska 14.8.2014 Yhteenveto Tieliikennelain kokonaisuudistuksen ota kantaa -sivun tuloksista Tieliikennelain kokonaisuudistus: liikennesäännöt -otakantaa.fi
HE 10/2006 vp. koskevan yleissopimuksen tunnelimääräyksiä.
HE 10/2006 vp Hallituksen esitys Eduskunnalle laeiksi tieliikennelain muuttamisesta ja Tiehallinnosta annetun lain 2 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan tieliikennelakia
PYÖRÄILYN VÄISTÄMISSÄÄNTÖJEN TUNTEMUS
SALLA KARVINEN PYÖRÄILYN VÄISTÄMISSÄÄNTÖJEN TUNTEMUS Diplomityö Tarkastajat: professori Jorma Mäntynen ja tutkimuspäällikkö Sirpa Rajalin. Tarkastajat ja aihe hyväksytty Rakennetun ympäristön tiedekuntaneuvoston
Keskustan pyörätiet. Oulu
1 Keskustan pyörätiet Oulu Merkkien selitykset Teckenförklarningar Key 1 Kaupungintalo Stadshus City hall 2 Kaupunginkirjasto Stadsbibliotek City Library 3 Kaupunginteatteri Stadsteater Theatre 4 Kauppatori,
Jyväskylän kaupunkiseudun moporeitit. Jyväskylä, Laukaa ja Muurame
2014 Jyväskylän kaupunkiseudun moporeitit Jyväskylä, Laukaa ja Muurame 1 Jyväskylän kaupunkiseudun moporeitit Jyväskylä, Laukaa ja Muurame REIJO VAARALA PAULI KINNUNEN JYVÄSKYLÄN KAUPUNKISEUDUN MOPOREITIT
Mopon paikka liikenneympäristössä. Joensuun kaupunkialuetta koskeva suunnitelma
Mopon paikka liikenneympäristössä Joensuun kaupunkialuetta koskeva suunnitelma Toukokuu 2013 Esipuhe Alkuvuodesta 2013 on valmistunut Liikenneviraston ohje Mopon paikka liikenneympäristössä. Uuden ohjeen
LAUSUNTOYHTEENVETO - Kevyt liikenne ja liikenteen rauhoittaminen asuinalueilla
LAUSUNTOYHTEENVETO - Kevyt liikenne ja liikenteen rauhoittaminen asuinalueilla Lausuntoa pyydettiin 29 organisaatiolta, joista 24 antoi lausuntonsa. Lausuntonsa antoi lisäksi neljä polkupyöräilijäyhdistystä.